Den røde plass

Den røde plass (på russisk: Красная площадь, Krásnaja plósjtsjad) er en plass i Russlands hovedstad Moskva. I sovjettiden ble den brukt til store militærparader. Kreml ligger ved Den røde plass.

På æreskirkegården foran Kreml ligger blant annet Leonid Bresjnev, Josef Stalin, Maksim Gorkij, Clara Zetkin og Jurij Gagarin begravet.

Navnet kom opprinnelig ikke fra fargen rød. Ordet krasnaja betydde på gammelrussisk både vakker og rød.

Plassen kom i 1991 med på verdensarvlista til UNESCO.

Rett ved plassen ligger Vasilijkatedralen.

28. mai 1987 landet tyskeren Mathias Rust på broen Vasilevski Spusk like ved Den røde plass med et småfly, hvoretter han takset småflyet til Den røde plass, hvor han ble pågrepet.

Eksterne lenker 
 

Moskva
Plasser
Verdensarven i Russland
Verdens sju nye underverk
Severdigheter i Moskva